cyanic-selkie/wikianc huggingface dataset:
Joëlle Scharlé
D'Joëlle Scharlé, gebuer de 24. Oktober 1969 zu Ettelbréck, ass eng lëtzebuergesch Basketballspillerin.
1996 war d'Joëlle Scharlé am Kader vun der lëtzebuergescher Dammebasketballnationalekipp.
Kierch Ierpeldeng (Ettelbréck)
D'Kierch zu Ierpeldeng bei Ettelbréck ass eng kathoulesch Kierch déi zur Par Dikrich Le Bon Pasteur am Dekanat Zentrum an zu der Gemeng Ierpeldeng gehéiert.
Se steet op der Haaptstrooss Porte des Ardennes, der N27.
Geschicht
Am Joer 1840 gouf de Paschtouer Joseph Kalbersch Coproprietär vum Ierpeldenger Schlass an huet do bis zu sengem Doud 1858 gewunnt. Hien huet am Park vum Schlass eng Kapell baue gelooss, déi awer eréischt no sengem Doud am Joer 1859 geweit gouf. Et war déi éischt Parkierch vun Ierpeldeng. Wéi d'Schlass verkaaft gouf ass d'Kapell 1881 nees ofgerappt ginn. Als Entschiedegung huet den neie Proprietär vum Schlass, déi hollännesch Famill Keun, 1882 déi haiteg Kierch baue gelooss (Datum 1882 iwwer dem Portal).
D'Uergel déi 2009 ageweit gouf, ass vun der Uergelmanufaktur Eisenbarth.
Klacken
D'Kierch vun Ierpeldeng krut an den 1950er Jore véier nei Klacken. Se lauden an der Dispositioun a', c", d", e".
William Goldman
De William Goldman, gebuer den 12. August 1931 zu Highland Park am Illinois a gestuerwen de 15. November 2018 zu Manhattan, New York, war en US-amerikaneschen Dréibuchauteur a Schrëftsteller.
Hie gouf fir d'éischt an den 1950er Joren als Romancier bekannt, ier hien ugefaangen huet Dréibicher ze schreiwen. Hien huet zwéin Oscare fir seng Dréibicher gewonnen, fir d'éischt fir de Western Butch Cassidy und Sundance Kid (1969) an duerno fir All the President's Men (1976). A béid Filmer huet de Robert Redford matgespillt.
Zu sengen anere Wierker gehéieren säi Thriller Marathon Man an de Comedy-fantasy-Roman The Princess Bride, déi hien allebéid fir eng Filmversioun ëmgeschriwwen huet.
Camembert
Camembert ass e Kéis aus Koumëllech, Geessemëllech, oder enger Mëschung dovun, dee bannendra mëll bis zéiflësseg ass an eng Kuuscht vu wäissem Edelschimmel huet.
De Camembert kënnt ursprénglech aus der Uertschaft Camembert an der Basse-Normandie. Traditionell gëtt en aus réier, d. h. net-pasteuriséierter Mëllech gemaach.
Nëmmen d'Appellatioun Camembert de Normandie ass eng Appellation d'origine contrôlée, d. h. Kéis, dee sou heescht, kënnt och vun do, a muss och aus réier Mëllech gemaach ginn. Kéis, dee just "Camembert" heescht, kann iwwerall gemaach ginn. Wann en op industrieller Basis produzéiert gëtt, ass d'Mëllech meeschtens pasteuriséiert, soss ka se réi sinn.
Contemporary R&B
Contemporary R&B (englesch fir zäitgenësseschen R&B), dacks nëmmen R&B genannt, ass e Museksstil, deem säin Ursprong am afroamerikanesche Rhythm and Blues läit. Den éischte modernen R&B gouf an den 1980er opgeholl. E war staark vun der Popmusek beaflosst. Zanter den 1990er Jore gëtt de Genre duerch e staarken Afloss vum Hip-Hop charakteriséiert an zanter Enn der 2000er gi verstäerkt och Elementer aus der Elektromusek opgeholl.
Enn der 1990er an Ufank den 2000er Joren huet den ursprénglechen R&B eng Renaissance an der Form vum Neo-Soul erlieft.
Hal Roach
Den Harold Eugene "Hal" Roach, Sr., gebuer de 14. Januar 1892 zu Elmira, New York, a gestuerwen den 2. November 1992 zu Los Angeles, war en US-amerikanesche Filmproduzent, Regisseur an Dréibuchauteur.
Contemporary R&B
Bekannt R&B-Sänger sinn ënner anerem den Usher, den R. Kelly, d'Mary J. Blige an d'Beyoncé.
Hal Roach
Hie war den Direkter vun den Hal Roach Studios zu Culver City déi vun der Mëtt vun den 1910er Jore bis an d'1960er Joren eran iwwer 1200 Filmer an Televisiounsemissioune produzéiert hunn, bal alles Comédien.
Den Hal Roach hat säin Duerchbroch als Produzent mat de Stommfilmer mam Starkomiker Harold Lloyd an der Haaptroll, méi spéit gouf e virun allem bekannt fir d'Serie vun de Filmer vum Décken a vum Dënnen, déi e produzéiert a fir déi e Regie gefouert huet, sou wéi fir The Little Rascals (dt.: Die kleinen Strolche).
Nom Zweete Weltkrich huet hie sech méi mat Televisiounsproduktiounen ofginn, z. B. der Abbott and Costello-Show.
De Roach krut 1984 en Éierenoscar fir säi Liewenswierk.
Les Estrets
Les Estrets ass eng franséisch Uertschaft an der Gemeng Fontans am Departement Lozère, an der Regioun Occitanie.
Cyril Frankel
De Cyril Frankel, gebuer den 28. Dezember 1921 zu Stoke Newington, London ass en englesche Film- an TV-Regisseur.
Bouvetinsel
D'Bouvetinsel gehéiert zu den entleeënsten Inselen op der Welt, an ass eng vun deenen, déi am schwieregsten z'erreeche sinn. Den nooste Kontinent ass d'Antarktis (Kap Sedow, Kinnigin-Maud-Land), gutt 1.700 km südlech dovun.
D'Insel ass 9 km laang a bis zu 7,5 km breet an huet eng Fläch vun 49 km², wouvun 93 % Gletscher sinn.
Meg Lemonnier
D'Meg Lemonnier, gebuer als Marguerite Clark de 15. Mee 1905 zu London, a gestuerwen den 12. Juni 1988 zu Clichy, war eng englesch Schauspillerin.
CAL-Spora Lëtzebuerg
D'CAL-Spora Lëtzebuerg (kuerz: CSL) ass e lëtzebuergesche Liichtathletikclub aus der Stad Lëtzebuerg, deen de 7. November 2000 gegrënnt ginn ass. En ass aus der Fusioun vun den zwéi fréiere Stater Clibb, dem Cercle d'Athlétisme Luxembourg (CAL) an der Liichtathletiksektioun vum Spora Club Lëtzebuerg (Spora), ervirgaangen.
Amerikanesch-Samoa
Amerikanesch Samoa (englesch American Samoa, samoanesch Sāmoa Amelika) ass e Baussegebitt vun de Vereenegte Staate vun Amerika am südleche Pazifik. Et ass en Deel vun de Samoainselen a stéisst am Südosten un den onofhängege Staat Samoa. Déi flächeméisseg gréisst Insel an déi mat de meeschten Awunner ass Tutuila, mam Haaptuert Pago Pago.
Wärend dem Zweete Weltkrich krut Amerikanesch-Samoa an de Joren 1942 bis 1945 temporär eng méi grouss strateegesch Bedeitung fir d'USA, well de Bau vun engem Stëtzpunkt fir d'Marinn an e Fluchhafen (Pago Pago International Airport) decidéiert gouf.
Eng besonnesch kulturell Eegenschaft vun der ganzer Inselgrupp ass d'Nieftenee vum modernen amerikanesche Liewensstil mat de samoaneschen Traditiounen.
Geographie
Amerikanesch Samoa ass de gréissten US-Territoire südlech vum Equator an erstreckt sech op e puer Vulkaninselen an zwéi kleng Atollen a Polynesien:
Wichteg Uertschaften, nieft der Haaptstad Pago Pago sinn Tula Village, Amanave, Vaitogi an Tāfuna.
Sproochen
Offiziell Sproochen op Amerikanesch Samoa sinn Englesch an Samoanesch, eng polyneesesch Sprooch déi vun 90,6 % als Mammesprooch geschwat gëtt.
Mimsy Farmer
D'Mimsy Farmer, gebuer den 28. Februar 1945 zu Chicago, ass eng US-amerikanesch Schauspillerin.
Bekannt Filmer mat hir sinn déi lëtzebuergesch Coproduktioun More (1969) vum Barbet Schroeder, Deux hommes dans la ville (1973) vum José Giovanni mam Alain Delon a Jean Gabin an Allonsanfàn (1974) vum Paolo Taviani a Vittorio Taviani mam Marcello Mastroianni a Lea Massari.
Arbignieu
Arbignieu ass eng fréier franséisch Gemeng am Departement Ain an der Regioun Auvergne-Rhône-Alpes am Dall vum Furans.
Den 1. Januar 2016, huet se mat Saint-Bois fusionéiert fir déi nei Gemeng Arboys-en-Bugey ze bilden.
Martine Schaul
D'Martine (Josée) Schaul, gebuer de 25. Februar 1976 zu Esch-Uelzecht, ass eng lëtzebuergesch Basketballspillerin.
1996 war d'Martine Schaul am Kader vun der lëtzebuergescher Dammebasketballnationalekipp.
Code pénal (Lëtzebuerg)
De Code pénal ass eng Sammlung vun Gesetzer a Jurisprudenzen, déi sech mam Droit pénal befaassen.
De Lëtzebuerger Code pénal a senger haiteger Form gouf mat engem Gesetz vum 18. Juni 1879 agefouert dat séngerzäit den napoleonesche Code pénal vun 1810 ersat huet.
De Code pénal zu Lëtzebuerg besteet aus zwee Bicher:
Route Adélie de Vitré 2002
Déi '''7. Edition vun der Route Adélie de Vitré''' gouf de 5. Abrëll 2002 gefuer a stoung um Kalenner vun der UCI an der Kategorie 1.3.
Et war déi fënneft Kompetitioun vun der Coupe de France 2002.
Magnivray
Magnivray ass eng franséisch Gemeng am Departement Haute-Saône.
R&B
R&B steet fir zwéi Museksstiler:
Dmitri Olegowitsch Bulykin
Den Dmitri Olegowitsch Bulykin (op Russesch: Дмитрий Олегович Булыкин), gebuer den 20. November 1979 zu Moskau, ass e russesche Foussballtrainer a fréiere Foussballspiller op der Stiermer-Positioun,.
Hien huet seng Profiscarrière 1995 ugefaangen an am Joer 2014 opgehalen. Hien huet a senger Carrière ënner anerem fir Clibb Lokomotiw Moskau (1995–2001), FK Dinamo Moskau (2001–07), Bayer 04 Leverkusen (2007–08), RSC Anderlecht (2008–11), Ajax Amsterdam (2011–12), FC Twente Enschede (2012–13) gespillt.
Vun 2003 bis 2004 huet de Bulykin 15-mol an der russescher Foussballnationalekipp gespillt, an huet 7 Goler geschoss.
Zanter 2017 ass de Bulykin ee Manager vum Moskauer FC Lokomotiw. Hien ass och bekannt als Foussballexpert.
Isidore Engler
Den Isidore Engler, gebuer den 31. Oktober 1888 zu Bous bei Réimech, a gestuerwen den 20. Juni 1962 zu Bad Ems, war e lëtzebuergeschen Architekt.
Als Stadarchitekt vun Esch war hien den Nofollger vum Paul Wigreux.
Kierch Donkels
D'Kierch zu Donkels ass eng kathoulesch Kierch déi zur Par Wooltz Saints-Pierre-et-Paul, zum Dekanat Norden an zu der Gemeng Wanseler gehéiert.
D'Kierch steet am Kierchewee, net wäit vun der Kräizung mat der Duerfstrooss, dem CR309.
Geschicht
Dat eelsten Dokument, an deem eng Kapell zu Donkels ernimmt gouf, ass e Prozessakt vu 1640. Donkels huet deemools nach zur Par Soller gehéiert. Eréischt 1872 gouf Donkels Sëtz vun der Par a Soller gouf d'Filial.
Bis de 7. Mee 2017 war et d'Parkierch vun der Par Donkels, déi zum Parverband Wooltz, Kiischpelt, zu der Pastoralregioun Norden an zum Dekanat Wolz gehéiert huet. Zur fréierer Par Donkels huet ausser der Parkierch och nach d'Nikloskapell vu Soller gehéiert.
Wangdue Phodrang (Distrikt)
D'Haaptstad ass Wangdue Phodrang. Den Distrikt huet 34.974 Awunner (2011) an eng Fläch vu 4.308 km².
Brens (Ain)
Brens ass eng franséisch Gemeng am Departement Ain an der Regioun Auvergne-Rhône-Alpes am Dall vum Furans do wou deen an de Rhône leeft.
Zoteux
Zoteux ass eng franséisch Gemeng am Departement Pas-de-Calais an der Regioun Hauts-de-France.
Syndicat des eaux du Sud-Est
De Syndicat des eaux du Sud-Est, ofgekierzt SESE, ass en interkommunale Waassersyndikat vun de Gemenge Munneref a Schengen, deen 1936 op Initiativ vum Pierre Diederich vun Elveng tëscht de Gemenge Biermereng, Munneref a Rëmerschen gegrënnt gouf.
Am Ufank war d'Munnerëffer Sektioun Elleng net mat am Syndikat. Dat huet sech am Joer 1949 geännert, an an den 1980er Jore gouf nach d'Gemeng Welleschten als Member an de Syndikat opgeholl.
Duerch d'Gemengefusioun 2012 tëscht de Gemenge Biermereng, Rëmerschen a Welleschte gouf d'Zuel vun de Memberen op zwéi reduzéiert. 2016 huet d'Syndikat mat der däitscher Gemeng Perl eng Kollaboratioun beschloss, wouduerch an Noutfäll déi däitsch a lëtzebuergesch Gemenge sech géigesäiteg mat Waasser aushëllefe kënnen. Déi dofir noutwenneg Waasserleitung queesch duerch d'Musel existéiert schonn zanter Joren.
Den Objet vum Syndikat ass fir d'Gestioun vum Drénkwaasser, dat aus eegene Quelle staamt, fir d'Membergemengen ze maachen. De Syndikat liwwert pro Joer (2016) ronn 600.000 Fudder Drénkwaasser un d'Stéit vun den zwou Gemengen.
De Syndikat huet säi Sëtz zu Rëmerschen an der Gemeng Schengen.
FF Norden 02 Wäiswampech-Hëpperdang
Den FF Norden 02 ass e lëtzebuergesche Foussballclub vu Wäiswampech. En ass 2002 duerch d'Fusioun vun de Veräiner FC Les Montagnards Weiswampach an FC Blo-Giel-Hëpperdang entstanen.
NGC 1533
Den NGC 1533 ass eng lënsefërmeg Galaxis vum Hubble-Typ SB(rs)0° am Stärebild Dorado um südleche Stärenhimmel. Si ass ronn 40 Millioune Liichtjoer vum Sonnesystem ewech an huet en Duerchmiesser vu 35.000 Liichtjoer.
FF Norden 02 Wäiswampech-Hëpperdang
D'Éischt Ekipp huet 2011 déi éischt Plaz an der 1. Divisioun, 1. Serie erreecht, a spillt deemno d'Saison 2011-2012 an der Éierepromotioun.
NGC 1533
Den Objet gouf de 5. Dezember 1834 vum John Herschel entdeckt.
Dan Duryea
Den Dan Duryea, gebuer den 23. Januar 1907 zu White Plains a gestuerwen de 7. Juni 1968 zu Los Angeles, war en US-amerikanesche Schauspiller.
Den Dan Duryea huet seng Schauspillercarrière beim Theater ugefaangen. Am Joer 1941 krut hie seng éischt Kinosroll am Film The Little Foxes vum William Wyler. Vun du bis zu sengem Doud am Joer 1968 war hien an iwwer 110 Kinos- an TV-Filmer ze gesinn. Hien huet a senge Filmer dacks de Béise gespillt dat besonnesch a Film noiren an a Western.
Fontans
Duerch d'Gemeng leeft Via Podiensis
Route Adélie de Vitré 2001
Déi '''6. Edition vun der Route Adélie de Vitré''' gouf de 6. Abrëll 2001 gefuer a stoung um Kalenner vun der UCI an der Kategorie 1.4.
Et war déi véiert Kompetitioun vun der Coupe de France 2002.
Verkéiersluucht
Eng Verkéiersluucht ass en Dispositif deen et erlaabt de Verkéier tëscht de verschiddene Stroossebenotzer (Gefierer, Foussgänger, …) ze reegelen.
Eng Verkéiersluucht schreift de Stroossebenotzer e gewëssent Verhale vir doduerch datt se verschidden Zeechen uweist. Déi Zeeche kënnen d'Form vu geometresche Figuren, Fäiler, Symboler oder Opschrëften hunn a liichten entgéint der Richtung an déi de Verkéier fléisst fir dee se bestëmmt sinn.
Faarwesystem a Reiefolleg vun de Faarwen
Eng Verkéiersluucht gëtt et mat engem Zwee- oder Dräi-Faarwesystem. Beim Zwee-Faarwesystem - dee gemenkerhand just fir Foussgänger an Vëlosfuerer gebraucht gëtt - sinn d'Luuchte rout a gréng, beim System mat dräi Faarwe si se rout, orange (oder giel) a gréng.
Zu Lëtzebuerg, mä och a Frankräich oder an der Belsch, funktionéieren d'Verkéiersluuchten an enger Sequenz vun dräi Positiounen: rout – gréng – orange.
Ënner anerem an Däitschland an an der Schwäiz funktionéieren d'Luuchten an enger Sequenz vu véier Positiounen: rout – rout/orange - gréng – orange. An dësem Fall heescht déi „rout/orange“ Luucht, datt e gläich „gréng“ gëtt.
An Éisträich oder Litauen gëtt et fënnef Positiounen: no der Positioun „3“ weist eng gréng Luucht déi blénkt d'Enn vum „gréng“ un an datt elo gläich „orange“ gëtt.
Speziell Luuchte fir den ëffentlechen Transport
Fir de Verkéier vum ëffentlechen Transport ze reegele ginn z. B. op de Busspueren speziell Verkéiersluuchten opgeriicht, déi gëlle fir all déi Gefierer, déi iwwer d'Busspuere fueren däerfen. Dës Luuchte liichte wäiss oder hellgiel.
Opriichte vun de Verkéiersluuchten
D'Verkéiersluucht gëtt entweeder vertikal opgestallt, mat der rouder Luucht uewen oder horizontal, mat der rouder Luucht lénks. Horizontal Verkéiersluuchte gi relativ seele gebraucht. Am Dräi-Faarwesystem gëtt déi orange Luucht tëscht déi rout an déi gréng placéiert.
Zu Lëtzebuerg - wéi an de meeschten europäesche Länner – stinn d'Verkéiersluuchte virun der Kräizung; si musse prinzipiell op der rietser Säit stoen, kënnen awer op der lénkser Säit oder iwwer der Fuerbunn widderholl ginn. An Ausnamefäll geet et duer wa se nëmmen iwwer der Fuerbunn hänken.
Déi Luuchten déi riets oder lénks nieft der Strooss sti musse sou opgestallt sinn, datt den ënneschte Bord vun der Luucht op d'mannst 2 Meter an héchstens 3,50 Meter iwwer der Strooss hänkt.
Geschicht
Den 2. Januar 1869 ass d' Verkéiersluucht wéinst enger futtisser Gasleitung explodéiert a se gouf nees ofgeschaaft. Aner Quellen (z. B. Wort ) schreiwen, d'Luucht wier - trotz der Explosioun - nach bis 1872 a Betrib bliwwen.
Sou och zu Lëtzebuerg, wou de 5. Juli 1951 eng vun den éischte Verkéiersluuchten an der Stad um Pôle Nord installéiert gouf,.
Joë Caligula - Du suif chez les dabes
Joë Caligula - Du suif chez les dabes ass e franséische Film vum José Bénazéraf aus dem Joer 1966.
Ëm wat geet et am Film?
E klenge Gangster aus dem Süde vu Frankräich geet mat senger Band op Paräis a leet sech do mat grousse Gangsterbossen un. Dat Ganzt kritt e bluddegt Enn.
Gréng Strooss Äifel-Ardennen
D'Gréng Strooss Äifel-Ardennen (och nach Gréng Strooss Ardennen-Äifel) ass eng ca. 500 km laang touristesch Streck, déi d'Äifel mat den Ardenne verbënnt. Se féiert vun Däitschland duerch Lëtzebuerg an d'Belsch bis a Frankräich. D'Streck ass haaptsächlech iwwer roueg Niewestroossen ugeluecht.
Geschicht
Dës Strooss, déi sengerzäit zesumme mat de jeeweilege kommunalen a regionale Verwaltunge finanzéiert a realiséiert gouf, féiert op enger Längt vu ronn 500 km vu Sinzig op Rethel. Jorelaang war se en ideaalt Instrument vun enger kollektiver Identitéit am Äifel-Ardennen-Raum.
Well d'Gréng Strooss an de leschte Joer awer ëmmer méi u Bedeitung verluer huet, virun allem well nach kaum Reklamm fir se gemaacht gëtt an och well eng Rëtsch Schëlter laanscht d'Strooss net méi ersat goufen, huet d'EVEA sech virgeholl der Grénger Strooss eng nei Bedeitung ze ginn, fir datt hir Bedeitung méi geschat gëtt an et doduerch zu enger besserer Zesummenaarbecht an Entwécklung an der Regioun kënnt.
Zudausques
Zudausques ass eng franséisch Gemeng am Departement Pas-de-Calais an der Regioun Hauts-de-France.
Schlass Uespelt
Geschicht
Et ass méiglech, datt d'Buerg aus dem Mëttelalter hirersäits op réimesche Fëllementer gebaut gouf. Déi eelst erhale schrëftlech Quell, an där vun der Buerg rieds geet, ass vun 963. Duerno gëtt d'Schlass am Theoderich vu Wied senger Chronik vun Iechternach aus dem Joer 1132 ernimmt. D'Fëllementer vun de ronne goteschen Tierm si warscheinlech aus dem 14. Joerhonnert. D'Aarbechten um Gebai, wéi et haut nach besteet, goufe 1590 vun de Famille Ruelle, Kempt a Burthé fäerdeggestallt.
Gréng Strooss Äifel-Ardennen
🇱🇺
Veianen - (Dikrech) - (Houschent) - Housen - Klierf - Wolz - Esch-Sauer - Ueschdref - Roumecht (ca. 95 km).
Schlass Uespelt
Geschicht
1777 huet d'Famill de Martiny d'Schlass vergréisseren an nei barock Fënsteren abaue gelooss. 1957 gouf de Rez-de-chaussée vum Südwest-Tuerm restauréiert. D'Schlass ass zanter 1992 am Besëtz vun der Gemeng Fréiseng.
Frederick Banting
De Sir Frederick Grant Banting, gebuer de 14. November 1891 zu Alliston, a Kanada, a gestuerwen den 21. Februar 1941 an Neifundland, war e kanadeschen Dokter.
Schlass Uespelt
Geschicht
Zanter 2010 gouf et Pläng, fir d'Schlass ze restauréieren; deemools sinn haaptsächlech d'Diech vum Schlass an den Dependancen erneiert ginn.
(…)
Den CSV-LSAP-Gemengerot hat 2017 Pläng ausgeschafft, fir d'Schlass fir 11,4 Milliounen Euro ze renovéieren an nieft engem Versammlungsraum och d'Büroe vum Schäfferot dran z'amenagéieren. Den neie Gemengerot (Koalitioun Är Equipe-DP ) deen aus de Wale vun 2017 ervirgaangen ass, huet déi Pläng awer gestoppt, well e wollt, datt d'Gemengeverwaltung am Chef-lieu zu Fréiseng bleiwe sollt an de Site vum Schlass sech net fir administrativ Zwecker eegene géif. D'Schlass sollt fir kulturell Zwecker gebraucht kënne ginn.
Frederick Banting
Zesumme mam Charles Best ass hie Matentdecker vum Insulin beim Mënsch (de Rumän Nicolae Paulescu hat e kuerz virdru bei Hënn entdeckt). Zesumme mam John James Rickard Macleod krut hien 1923 den Nobelpräis fir Medezin. Hien ass bis haut dee jéngste Medezinnobelpräisdréier a war deen éischte Kanadier, deen dee Präis kritt huet.
Gréng Strooss Äifel-Ardennen
🇧🇪
Maartel - Habay-la-Neuve - Bellefontaine - Villers-devant-Orval - Florenville - Herbeumont - Auby-sur-Semois - Cugnon - Mortehan - Bouillon (ca. 115 km).
🇫🇷
Bazeilles - Sedan - La Chesne - Attigny - Rethel (ca. 90 km).
Schlass Uespelt
Nationaalt Monument
D'Uespelter Schlass gouf den 2. Dezember 2011 op d'Lëscht vun de klasséierte Monumenter als nationaalt Monument opgeholl.
Route Adélie de Vitré 2000
Déi '''5. Edition vun der Route Adélie de Vitré''' gouf den 31. Mäerz 2000 gefuer a stoung um Kalenner vun der UCI an der Kategorie 1.4.
Et war déi véiert Kompetitioun vun der Coupe de France 2000.
Kaarteschléierei
D'Kaarteschléierei ass d'hypothetesch Capacitéit eng Informatioun am Raum an an der Zäit festzestellen ouni seng 5 Sënner ze benotzen. D'Persoun déi déi Fäegkeet huet gëtt Kaarteschléier (Kaarteschléiesch) genannt. Si proposéiert de Leit Consultatioune fir hir Zukunft virauszesoen. D'Kaarteschléierei huet kee wëssenschaftlecht Fundament mä ass eng populär a lukrativ Aktivitéit, déi souguer eng Ausstellung a Frankräich huet.
Geschichtleches
D'Kaarteschléierei ass eng Form vun Divinatioun, déi een an den anticken Zivilisatiounen erëmfanne kann. Et fënnt een d'Wuert "Kaarteschléier" (rishi) an den eelste vedeschen Texter,. Bei den Ale Griichen, kënnt d'Méiglechkeet vum Viraussoe vun der Zukunft vun der Iddi, datt d'Gëtter, wann ee fir si gebiet huet, engem reegelméisseg Revelatiounen accordéiert huet iwwer de Wee vun Auguren. Et ënnerscheet een zanter dem Cicero zwou Zorte vun Divinatioun: d'Kaarteschléierei an d'Mantik. Allebéid gehéieren zu der Viraussoekonscht, mä ënnerscheede sech bei de Methoden déi benotzt gi fir un d'Zil ze kommen. D'Kaarteschléierei ass intuitiv, d'Mantik ass kënschtlech, induktiv an technesch mat Hëllef vum Ënnersiche vun Träipe vun engem Déier, der Astrologie etc.
The Barefoot Contessa
The Barefoot Contessa ass en US-amerikanesche Film vum Joseph L. Mankiewicz aus dem Joer 1954.
Ëm wat geet et am Film?
De Filmregisseur Harry Dawes (Humphrey Bogart) erënnert sech beim Begriefnes vun der Maria Vargas (Ava Gardner) un déi Zäit wou hie si kannt huet…
Universität Salzburg
D'Universitéit Salzburg (dt.: Universität Salzburg) ass eng Universitéit an der éisträichescher Stad Salzburg. Si gouf 1622 als Benediktineruniversitéit gegrënnt an huet an där Form bis zur Opléisung 1810 bestanen. 1962 gouf d'Universitéit vum Staat erëm nei gegrënnt.
Anne Nicole Schmit
D'Anne Nicole Schmit, gebuer den 23. Februar 1968 an der Stad Lëtzebuerg, ass eng lëtzebuergesch Basketballspillerin.
1996 war d'Anne Nicole Schmit am Kader vun der lëtzebuergescher Dammebasketballnationalekipp.
Christine Schiltz
1996 war d'Christine Schiltz am Kader vun der lëtzebuergescher Dammebasketballnationalekipp.
Susan Hampshire
D'Susan Hampshire, OBE, gebuer den 12. Mee 1937 zu London ass eng englesch Schauspillerin.
Vun 1967 bis 1974 war si mam franséische Filmregisseur Pierre Granier-Deferre bestuet.
Rue Astrid
D'Rue Astrid ass eng Strooss an der Stad Lëtzebuerg um Belair. Si verbënnt d'Place de France mat der Rue Arthur-Herchen. Hiren Tracé féiert an nordëstlecher Richtung iwwer d'Place de Gand an d'Place de Liège.
D'Strooss gouf no der Astrid vu Schweden genannt, déi 1935 zu Küssnacht an der Schwäiz bei engem Autosaccident ëm d'Liewe koum. Si war d'Fra vum belsche Kinnek Leopold III. an d'Mamm vun ë. a. der Joséphine Charlotte, der Fra vum Groussherzog Jean.
Faye Dunaway
D'Dorothy Faye Dunaway, gebuer de 14. Januar 1941 zu Bascom a Florida, ass eng US-amerikanesch Filmschauspillerin.
Si ass mat engem vun hiren éischte Filmer, Bonnie and Clyde (1967) grouss erauskomm an huet an den 1970er Joren zu de gréissten Hollywood-Schauspillerinne gezielt. Zanter den 1980er Jore spillt se a méi klenge Rollen.
Si gouf am Ganzen dräimol fir den Oscar nominéiert an huet dovun dee Präis eng Kéier gewonnen, fir d'Haaptroll an Network (1976).
Paolo Taviani
De Paolo Taviani, gebuer den 9. November 1931 zu San Miniato, Italien ass en italieenesche Filmregisseur an Dréibuchauteur.
Hien ass de Brudder vum Filmregisseur an Dréibuchauteur Vittorio Taviani. Déi zwéi Bridder dréinen hir Filmer ëmmer zesummen.
1977 sinn déi zwéi Bridder duerch de Film Padre Padrone bekannt ginn. Weider bedeitend Filmer vun hinne sinn La notte di San Lorenzo (1982), Il sole anche di notte (1986) an Cesare deve morire (2012).Am Film Good morning Babilonia (1986) spillt déi lëtzebuergesch Schauspillerin Désirée Nosbusch ënner dem Pseudonym Désirée Becker eng vun den Haaptrollen.
Carl Ciarfalio
De Carl Nick Ciarfalio, gebuer den 12. November 1953 zu Alhambra am US-Bundesstaat Kalifornien, ass en US-amerikanesche Cascadeur a Filmschauspiller.
Trashigang (Distrikt)
Den Distrikt Trashigang oder Tashigang (op Dzongkha: བཀྲིས་སྒང་རྫོང་ཁག, Bkra-shis-sgang rdzong-khag) am Oste vum Bhutan, ass ee vun den 20 Distrikter vun deem Land.
D'Haaptstad ass Trashigang. Den Distrikt huet 53.293 Awunner (2012) an eng Fläch vun zirka 3.067 km².
Den Distrikt Trashigang besteet aus 15 Gewogen (Duerfkreesser):
L'enquête
L'enquête ass e Spillfilm vum franséische Regisseur Vincent Garencq, nom Roman La Boîte Noire vum Denis Robert an der Bande-dessinée L'Affaire des Affaires vum Denis Robert, Yann Lindingre an dem Laurent Astier. Den Thriller koum den 11. Februar 2015 a Frankräich an zu Lëtzebuerg an d'Kinoen.
Ëm wat geet et am Film?
E fréiere Journalist an e Riichter enquêtéieren, jiddereen op seng Manéier, iwwer d'Affaire Clearstream…
Fändel vum Kamerun
Déi aktuell Versioun vum Fändel vum Kamerun gouf den 20. Mee 1975 offiziell adoptéiert. E setzt sech aus dräi vertikale Sträifen an de Faarwe gréng, rout a giel zesummen an huet an der Mëtt e gëllene Stär mat fënnef Zacken.
Bedeitung
Déi franséisch "Tricolore" war d'Virbild fir dem Kamerun seng dräi vertikal Sträifen. D'Faarwe vum Fändel sinn d'panafrikanesch Faarwen. Offiziell symboliséiert gréng den tropesche Bësch am südlechen Deel vum Land, rout steet fir d'Blutt vum Vollek, dat wärend dem Kampf fir d'Onofhängegkeet vergoss gouf (guerre du maquis) a giel representéiert d'Sonn an d'Savann am Norde vum Kamerun. Aner Quellen ginn eng aner Symbolik fir déi rout Faarf un: Eenheet, , National Souverainitéit oder Onofhängegkeet an Eenheet. De Stär an der Mëtt vum Fändel symboliséiert d'Eenheet vum kamerunesche Vollek.
Geschicht
Vun 1884 bis 1916 war Kamerun eng däitsch Kolonie. An där Zäit gouf déi sougenannt "Reichskriegsflagge" benotzt, also de Fändel vun de Sträitkräfte vum däitsche Räich. Eréischt an de leschte Jore vun der däitscher Herrschaft koum d'Iddi op, dem Territoire en eegene Fändel ze ginn, mä si gouf net méi ëmgesat.
Nom Éischte Weltkrich ass de Kamerun an zwee gedeelt ginn. Déi zwéin Deeler kruten de Statut vun engem Mandatsterritoire vum Vëlkerbond, a méi spéit vun engem Treihandmandat vun der UNO. De méi groussen, südlechen Deel gouf vu Frankräich verwalt an huet de franséische Fändel benotzt, den nërdlechen Deel gouf vu Groussbritannien verwalt. Et gëtt keng sécher Quell fir de Fändel, deen am britteschen Deel benotzt gouf.
Den 22. Mee 1955 huet d'Union des Populations du Cameroun (UPC), déi am franséische Kamerun fir d'Onofhängegkeet gekämpft huet, hire Fändel mat engem schwaarze Kriibs op roudem Hannergrond adoptéiert. Dat ass eng (net ganz korrekt) Referenz un den Ursprong vum Numm "Kamerun", well déi éischt Europäer d'Regioun ëm de Floss Wouri "Rio dos Camarões" (Floss vun de Crevette) genannt hunn. Am Juli 1955 huet déi franséisch Verwaltung d'Partei awer wéinst hirer grousser Popularitéit verbidde gelooss an deen Design konnt sech net duerchsetzen.
Den 29. Oktober 1957 huet d'Parlament vum franséische Kamerun e Gesetz gestëmmt, dat eng Tricolore an de Faarwe gréng, rout, giel als offizielle Fändel ugeholl huet. Si gouf fir d'éischte Kéier den 10. November 1957 zu Yaoundé vum deemolege Premierminister André-Marie Mbida fléie gelooss. Dee Fändel, deen d'Grondlag vun der aktueller Versioun ass, gouf an der Verfassung vum Onofhängege Kamerun den 21. Februar 1960 bestätegt.
D'Joer drop goufen de fréiere franséischen an de brittesche Deel an enger Confederatioun vereenegt. De Fändel vun där Confederatioun war d'Tricolore mat zwéi gëllene Stären, déi déi zwou federal Regiounen am Land symboliséieren. 1972 huet de President Ahmadou Ahidjo d'Federatioun opgeléist an en Eenheetsstaat ausruffe gelooss. Als Konsequenz goufen déi zwéi Stären duerch een eenzegen ersat.
Erinome (Mound)
De Mound Erinome (oder Jupiter XXV) ass ee vun de klenge baussenzege Mounde vum Planéit Jupiter.
Entdeckung
Den Erinome gouf den 23. November 2000 vun Astronome vun der Universitéit vun Hawaii entdeckt. Ufanks krut de Mound déi virleefeg Bezeechnung S/2000 J 4.
Chazey-Bons
Chazey-Bons ass eng franséisch Gemeng am Departement Ain an der Regioun Auvergne-Rhône-Alpes am Dall vum Furans.
Route Adélie de Vitré 1999
Déi '''4. Edition vun der Route Adélie de Vitré''' gouf den 2. Abrëll 1999 gefuer a stoung um Kalenner vun der UCI an der Kategorie 1.4.
Et war déi véiert Kompetitioun vun der Coupe de France 1999.
Erinome (Mound)
Entdeckung
De Mound gouf no der Erinome aus der griichescher Mythologie, der Duechter vum Celes genannt.
Bunndaten
Wéinst senge Bunneegenschafte gëtt den Erinome zu der Carme-Grupp gezielt, genannt nom Jupitermound Carme.
Physikalesch Daten
Den Erinome huet e mëttleren Duerchmiesser vun zirka 3 km. Seng Dicht gëtt op 2,6 g/cm³ geschat. E besteet warscheinlech haaptsächlech aus Silikatgestengs. De Mound huet eng ganz däischter Uewerfläch mat enger Albedo vun 0,04, d. h., nëmme 4 % vum agestraalte Sonneliicht gi reflektéiert. Seng visuell Magnitude ass 22,8m.
Warscheinlechkeet
D' Warscheinlechkeet oder Probabilitéit ass eng Astufung vun Aussoen an Urteeler nom Grad vun der Gewëssheet (Sécherheet). Besonnesch Bedeitung huet dobäi d'Gewëssheet vu Viraussoen. An der Mathematik huet sech mat der Warscheinlechkeetstheorie en eegent Fachgebitt entwéckelt, dat d'Warscheinlechkeeten als mathematesch Objete beschreift, deenen hir formal Eegenschaften am Alldag an an der Philosophie och op Aussoen an Urteeler iwwerdroe ginn.
Warscheinlechkeetsopfaassungen
Et gëtt ënnerschiddlech Opfaassunge vu Warscheinlechkeeten (Warscheinlechkeetsbegrëffer).
Symmetrieprinzip – klassesch oder laplacesch Opfaassung
D'Warscheinlechkeet vun engem Evenement ass d'Verhältnes vun de gënschtege Resultater zum ganzen Iwwermooss vun de Resultater. Sou ass zum Beispill d'Warscheinlechkeet, mat engem Wierfel eng ongerued Zuel ze werfen, 0,5. Dat entsprécht enger relativer Heefegkeet vu 50 %, well et gëtt sechs méiglech Resultater, vun deenen der dräi déi genannt Eegenschaft hunn.
Dat ass déi sougenannt klassesch Definitioun, wéi se vum Christiaan Huygens an vum Jakob I. Bernoulli entwéckelt a vum Laplace formuléiert gouf. Si ass d'Grondlag vun der klassescher Warscheinlechkeetstheorie. D'Elementarevement huet gläichwäerteg Antrëttswarscheinlechkeeten. Viraussetzung ass en endlech Resulatraum an d'Kenntnes vun den A-priori-Warscheinlechkeeten.
Beispill: Bei engem faire Wierfel (dat heescht kee Resultat gëtt duerch onsymmetresch Masseverdeelung oder Änleches avantagéiert) iwwerleet ee sech, datt all Zuel déi selwecht Chance huet an dofir an 1/6 vun alle Versich erschéngt. D'Warscheinlechkeet vum Evenement „gerued Zuel“ berechent een sou: Et gëtt dräi gënschteg Resultater (2, 4, 6), awer sechs méiglech Resultater, dofir kritt een 3/6 = 0,5 als Resultat.
Heefegkeetsprinzip – Statistesch Warscheinlechkeetsopfaassung
En Zoufallsexperiment gëtt sou dacks wéi méiglech widderholl, da ginn d'relativ Heefegkeete vun de jeeweilegen Elementarevenementer berechent. D'Warscheinlechkeet vun engem Evenement ass elo de Grenzwäert vu senger relativer Heefegkeet bei (theoreetesch) onendlech ville Widderhuelungen. Dat ass déi sougenannt ‚Limes-Definitioun‘ nom von Mises. D'Gesetz vun de groussen Zuelen spillt hei eng zentral Roll. Viraussetzung ass déi belibeg Widderhuelbarkeet vum Experiment; déi eenzel Duerchgäng musse vuneneen onofhängeg sinn. En aneren Numm fir dat Konzept ass Frequentistesche Warscheinlechkeetsbegrëff. Dëse Warscheinlechkeetsbegrëff ass zum Beispill an der Physik bei der ZerfallsWarscheinlechkeet vun engem Radionuklid gemengt; d'Experimenter sinn hei déi eenzel, vuneneen onofhängeg Atomkärenzerfäll.
Beispill: Et wierfelt een 1000-mol a kritt follgend Verdeelung: D'Zuel 1 fält 100-mol (dat ass eng relativ Heefegkeet vun 10 %), d'Zuel 2 fält 150-mol (15 %), d'Dräi och 150-mol (15 %), d'Véier 20 %, d'Fënnef 30 % an d'Sechs 10 % vun alle Fäll. De Verdacht kënnt op, datt de Wierfel net fair ass. No 10.000 Duerchgäng hu sech d'Zuele bei den ugewisene Wäerter stabiliséiert, soudatt ee mat zimmlecher Sécherheet soe kann, datt zum Beispill d'Warscheinlechkeet, eng 3 ze wierfelen, bei 15 % läit.
Propensitéitstheorie
D'Propensitéitstheorie interpretéiert Warscheinlechkeet als Mooss fir d'Tendenz vun engem Prozess zu engem bestëmmte Resultat.
Quantemechanesch Warscheinlechkeetsopfaassung
An der netrelativistescher Quantemechanik gëtt d'Wellefunktioun vun engem Deelchen als seng fundamental Beschreiwung gebraucht. Den Integral vum Mengequadrat vun der Wellefunktioun iwwer e Raumgebitt entsprécht do der Warscheinlechkeet, d'Deelchen doran ze fannen. Et handelt sech also net ëm eng statistesch, mä ëm eng net-determinéiert Warscheinlechkeet.
Raymond Queneau
De Raymond Queneau, gebuer den 21. Februar 1903 zu Le Havre a gestuerwen de 25. Oktober 1976 zu Neuilly-sur-Seine, war e franséischen Dichter a Schrëftsteller. Säi bekanntst Wierk ass de Roman Zazie dans le métro vun 1959, deen dat Joer drop vum Louis Malle verfilmt gouf.
Warscheinlechkeet
Subjektivistesch Warscheinlechkeetsopfaassung
Bei eemolegen Zoufallsevenementer kann een d'Antrëttswarscheinlechkeet nëmme schätzen. Zentral Gesiichtspunkte sinn hei Expertwëssen, Erfarung an Intuitioun. Dofir schwätzt ee vun enger subjektivistescher Warscheinlechkeetsopfaassung, kuckt och Bayessche Warscheinlechkeetsbegrëff.
Beispill: Nodeem ee verschidden Autoen hat, schätzt hien d'Warscheinlechkeet als héich an (zum Beispill „Ech si mir zu 80 % sécher“), mat der Mark XY och beim nächsten Autokaf nees zefridden ze sinn. Dëse Viraussowäert kann zum Beispill duerch en Testbericht no uewen oder ënne verännert ginn.
Stochastik
Stochastik als en Deelgebitt vun der Mathematik ass d'Léier vun der Heefegkeet an der Warscheinlechkeet. Si ass e verhältnesméisseg jonken Deelberäich vun der Mathematik, zu deem am weidere Sënn och d'Kombinatorik, d'Warscheinlechkeetstheorie an d'mathematesch Statistik gehéieren.
Raymond Queneau
Wierker
Seng Œuvres complètes sinn an der Bibliothèque de la Pléiade erauskomm.
Warscheinlechkeet
Stochastik
Heefeg gëtt de mathematesche Begrëff vun der Warscheinlechkeet gebraucht: d'Warscheinlechkeetsrechnung oder d'Warscheinlechkeetstheorie (Deelgebitt vun der Stochastik) këmmert sech ëm déi mathematesch Systematiséierung vu Warscheinlechkeeten. Hei ginn Warscheinlechkeetsverdeelung, Warscheinlechkeetsfunktioun, bedingt Warscheinlechkeet a vill aner Begrëffer ënnerscheet.
Warscheinlechkeeten sinn Zuelen tëscht 0 an 1, woubäi Null an Eent zoulässeg Wäerter sinn. Engem onméiglechen Evenement gëtt d'Warscheinlechkeet 0 zougewisen, engem sécheren Evenement d'Warscheinlechkeet 1. D'Ëmkéierung dovu gëllt awer nëmme wann d'Zuel vun allen Evenementer héchstens ofzielbar onendlech ass. An „iwwerofzielbar onendlechen“ Warscheinlechkeetsraim kann en Evenement mat Warscheinlechkeet 0 antrieden, et heescht dann bal onméiglech, en Evenement mat Warscheinlechkeet 1 muss net antrieden, et heescht dann bal sécher.
Philosophie – Verständnes vu Warscheinlechkeet
Heefeg gëtt „Warscheinlechkeet“ bei zwéi verschiddenen Zesummenhäng gebraucht:
Aleatoresch an epistemesch Warscheinlechkeet si labber mat dem frequentisteschen an dem bayesschen Warscheinlechkeetsbegrëff associéiert.
Et ass eng oppe Fro, ob sech aleatoresch Warscheinlechkeet op epistemesch Warscheinlechkeet reduzéiere léisst (oder ëmgekéiert): Erschéngt eis d'Welt zoufälleg, well mir net genuch iwwer si wëssen, oder gëtt et fundamental zoufälleg Prozesser, wéi z. B. d'objektiv Deitung vun der Quantemechanik unhëlt? Obwuel fir béid Standplazen déi selwecht mathematesch Reegelen zum Ëmgank mat Warscheinlechkeeten zielen, huet déi jeeweileg Siichtweis wichteg Konsequenzen dofir, déi mathematesch Modeller als gëlteg ugesi ginn.
ESTCube-1
Den ESTCube-1 ass en Technologietest- an Amateurfunksatellit, dee vu Studente vun der Universitéit Tartu entwéckelt gouf. Et ass deen éischten estnesche Satellit.
Opbau an Notzlaascht
Beim ESTCube-1 handelt et sech ëm e CubeSat vun der Gréisst 1U. Hie soll d'Konzept fir en neiaartegt elektrescht Sonneseegel testen. De Satellit soll bannent enger Woch en 10 m laangen an nëmme 50 µm décken Drot aus Aluminium ofwéckelen. Uschléissend gëtt dee mat enger Spannung vu 500 V mat enger Elektronekanoun opgelueden. De Satellit sent mam estnesche Rufzeechen ES5E op 437,505 an der Betribsaart AX.25 an op 437,250 MHz a Morsetelegraphie.
Missiounsverlaf
Den ESTCube-1 war de 7. Mee 2013 vum Centre Spatial Guyanais bei Kourou a Franséisch-Guayana aus zesumme mat de béiden Äerdobservatiounssatellitten Proba V an VNREDSat 1a mat enger Vega-Rakéit gestart.
Scho kuerz nom Start goufen déi éischt Telemetriesignaler vu Funkamateure weltwäit empfaangen.
Charsonville
Charsonville ass eng franséisch Gemeng am Loiret an der Regioun Centre.
Manciet
Manciet ass eng franséisch Uertschaft a Gemeng am Departement Gers, an der Regioun Occitanie.
Vars (Hautes-Alpes)
Vars ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
La valise rouge
La valise rouge (internationalen Titel: The Red Suitcase) ass e Kuerzfilm vum lëtzebuergesche Regisseur Cyrus Neshvad.
Wourëms geet et am Film?
D'Ariane, e Meedche vu 15 Joer aus dem Iran, ass a Panik, a well net aus dem Fluchhafe Lëtzebuerg erausgoen. Ëmmer nees zéckt et, fir seng rout Valiss vum Tapis-rouleau erofzehuelen...
Produktioun
De Film, deen e Budget vu knapps 160.000 Euro hat, krut eng Ënnerstëtzeng vum Lëtzebuerger Filmfong an Héicht vun 120.000 Euro.
Präisser
La valise rouge / The Red Suitcase gouf 2023 fir en Oscar, an der Sektioun beschte Fiktiouns-Kuerzfilm, nominéiert.
Euanthe (Mound)
De Mound Euanthe (oder Jupiter XXXIII) ass ee vun de klenge baussenzege Mounde vum Planéit Jupiter.
Entdeckung
Den Euanthe gouf den 11. Dezember 2001 vun Astronome vun der Universitéit vun Hawaii entdeckt. Seng virleefeg Bezeechnung war S/2001 J 7.
De Mound gouf no der Euanthe, déi als Mamm vun de Chariten aus der griichescher Mythologie ugesi gëtt, genannt.
Bunndaten
Den Euanthe kreest a 620 Deeg a 14 Stonnen op enger mëttlerer Distanz vun 20.799.000 km ëm de Jupiter. D'Bunn huet eng Exzentrizitéit vun 0,232. Mat enger Inklinatioun vun 148,9° géint de lokale Laplace-Plang ass d'Bunn retrograd, d. h. de Mound beweegt sech géint d'Rotatiounsrichtung vum Jupiter ëm de Planéit.
Wéinst senge Bunneegenschafte gëtt den Euanthe zu der Ananke-Grupp gezielt, genannt nom Jupitermound Ananke.
Physikalesch Daten
Den Euanthe huet e mëttleren Duerchmiesser vun zirka 3 km. Seng Dicht gëtt op 2,6 g/cm³ geschat. E besteet héichstwahrscheinlech aus Silikatgestengs. Seng Uewerfläch ass ganz däischter a seng Albedo ass 0,04, d. h., nëmme 4 % vum agestraalte Sonneliicht gi reflektéiert. Seng visuell Magnitude ass 22,8m.
Rue Arthur-Herchen
D'Rue Arthur-Herchen ass eng Strooss an der Stad Lëtzebuerg um Belair. Si verbënnt d'Place Nicolas-Philippe mat der Rue Théodore-Eberhard.
D'Strooss gouf nom lëtzebuergeschen Historiker Arthur Herchen (1850-1931) genannt.
The Man Who Knew Too Much (Film 1934)
The Man Who Knew Too Much ass e brittesche Film vum Regisseur Alfred Hitchcock aus dem Joer 1934 no engem Roman vum Winston Graham.
Christopher Frank
De Christopher Frank, gebuer de 5. Dezember 1942 zu Beaconsfield an England a gestuerwen den 20. November 1993 zu Paräis, war e franséisch-engleschen Dréibuchauteur, Filmregisseur a Schrëftsteller.
The Man Who Knew Too Much (Film 1934)
Den Alfred Hitchcock huet mat The Man Who Knew Too Much am Joer 1956 e faarwege Remake vun dësem schwaarz-wäiss Film gedréint.
Roger Fandel
De Roger Fandel, gebuer den 9. Abrëll 1951 zu Munneref, ass e fréiere lëtzebuergesche Foussballspiller an -trainer.
Tëscht dem 10. Dezember 1972 am 1. Mee 1979 huet de Roger Fandel véieranzwangegmol fir déi lëtzebuergesch Foussballnationalekipp gespillt.
The Man Who Knew Too Much (Film 1934)
Cameo-Optrëtt vum Hitchcock
Am Reemantel geet den Hitchcock iwwer eng Strooss.
Roger Fandel
Hien huet seng aktiv Carrière bei der US Munneref a bei der Aris Bouneweg verbruecht. Hien huet fir déi 2 Veräiner vun 1967-1984 am Ganzen 299 Matcher gespillt, ier hien 1989/90 Spiller-Trainer beim FC Blo-Wäiss Izeg gouf.
Mat den Izeger ass him 1990/91 den Opstig an d'1. Divisioun gelongen, wou hien de Veräin och bis zu sengem Ofgang etabléiert huet. 1996 goung dem Roger Fandel seng aktiv Carrière definitiv op en Enn an hie blouf zu Izeg nach zwou Saisonen als Trainer. Als Foussballtrainer huet hien duerno d'AS Réimech an den FC Red Star Märel-Belair trainéiert, an ass ewell Jugentrainer bei sengem Heemechtsveräin, der US Mondorf.
Julien Rémont
Säi Liewen
De Rémont huet vun 1820 bis 1824 op der Académie royale des beaux-arts zu Léck studéiert. De 6. Juli 1824 huet hien d'Marie-Anne Clepers (1801-1885) bestuet an d'Koppel krut néng Jongen an zwee Meedercher.
Säin éischte grouss Succès war, wéi hien 1827 de Concours gewonnen huet, fir zu Lëtzebuerg en neit Stadhaus ze bauen.
Wärend engem Joer (1836) war de Rémont Professer op der Académie zu Léck a vun 1837 bis zu sengem Doud, Architekt vun der Stad Léck.
Colomieu
Colomieu ass eng franséisch Gemeng am Departement Ain an der Regioun Auvergne-Rhône-Alpes.
Monni an Tatta
Monni an Tatta sinn d'Geschwëster vun den Elteren.
Gläichsäitegen Dräieck
E gläichsäitegen Dräieck ass en Dräieck mat dräi gläich laange Säite resp. Kanten souwéi dräi gläiche Wénkelen vu jee 60°. E gläichsäitegen Dräieck gëtt och als reegelméissegen Dräieck bezeechent an zielt zu de reegelméissege Polygonen. All gläichsäiteg Dräiecker gläiche sech. Gläichsäiteg Dräiecker si rotatiounssymmetresch (Dréiung ëm de Mëttelpunkt ëm 360°/3 = 120° oder Villfacht dovun), spigelsymmetresch (entspriechend den dräi spëtzwénkleg. Hir Isometriegrupp ass d'Diedergrupp D3. Mat gläichsäitegen Dräiecker ass déi vollstänneg Parkettéierung vun enger Fläch méiglech.
Monni an Tatta
E Monni oder Monnonk ass e Brudder vun der Mamm oder dem Papp; e Groussmonni ass e Brudder vun der Groussmamm oder dem Grousspapp, also e Monni vun engem Elterendeel.
Gläichsäitegen Dräieck
Berechnung a Konstruktioun
E gläichsäitegen Dräieck ass duerch eng Säitelängt ganz bestëmmt (kuckt Kongruenzsaz).
Monni an Tatta
Eng Tatta oder Mattant ass eng Schwëster vun der Mamm oder dem Papp; eng Grousstatta ass eng Schwëster vun der Groussmamm oder dem Grousspapp, also eng Tatta vun engem Elterendeel.
Gläichsäitegen Dräieck
Berechnung a Konstruktioun
D'Konstruktioun vun engem gläichsäitegen Dräieck mat Zirkel a Lineal ass dacks einfach. Wann d'Säitelängt resp. eng Säit als Streck virginn ass, dann zeechent een ëm déi béid Enner vun der Streck e Krees, deem säi Radius d'Streck selwer ass. Béid Kreesschnëttpunkte vun de Kreesser maache mat den Ennpunkte vun der virgesoter Streck e gläichsäitegen Dräieck. Wann dogéint de Krees vum gläichsäitegen Dräieck virginn ass, da konstruéiert ee fir d'éischt en Achsekräiz am Mëttelpunkt vum Krees. Déi vertikal Achs huet da mam Krees d'Schnëttpunkten C an D. Uschléissend gëtt e Kreesbou mam Radius vum Krees ëm de Punkt D gezeechent. Op dem Krees gëtt et dann d'Schnëttpunkten A a B. Wann elo d'Punkten A a B mat enger riichter Linn verbonne ginn, entsteet déi éischt Säit vum gesichte gläichsäitegen Dräieck ABC
Monni an Tatta
D'Persoun (Ech) hirersäits ass en Neveu (männlech) oder eng Niess (weiblech) vum Monni oder der Tatta.
Gläichsäitegen Dräieck
Ausgezeechent Punkten
Am gläichsäitegen Dräieck leien Héicht, Mediatrice (Säitesymmetral), Mediane an d'Bissetrice vun enger Säit all Kéier op der selwechter Linn. Dofir sinn och den Héichteschnëttpunkt, de Kreesmëttelpunkter vum bannenzegen a baussenzege Krees, an de Schwéierpunkt Krees, de selwechte Punkt. Dëse Mëttelpunkt deelt d'Strecken am Verhältnes 2:1.
Monni an Tatta
Rechtlech ass eng Persoun am 3. Grad Famill mat hirem Monni oder hirer Tatta; se stame vun de selwechte Grousselteren of.
Vereelzt gëtt et d'Bezeechnung Éim ( Oheim) fir de Brudder vun der Mamm a fir de Mann vun der Mamm hirer Schwëster a Méim ( Muhme) fir d'Schwëster vun der Mamm a fir d'Fra vun der Mamm hirem Brudder.
Ëmgangssproochlech ginn och d'Conjointe vun de Gesëschter vun den Eltere Monni oder Tatta genannt. Kanner nenne Frënn oder Bekannte vun den Elteren deels Tatta oder Monni, dacks zesumme mam Numm oder Virnumm (d'Tatta Sidonie oder de Monni Schmit).
E Monni oder eng Tatta vum 2. Grad ass e Bouf oder eng Duechter vum Groussmonni oder der Grousstatta.
D'Kanner vun de Monnien / Tattae si Recht Cousinen oder Kusinnen (oder vum 1. Grad) an deenen hir Kanner – also d'Kandskanner vun de Monnien / Tattaen – sinn Neveuen / Niesse vum 2. Grad.
Saint-Véran
Saint-Véran ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Route Adélie de Vitré 1998
Déi '''3. Edition vun der Route Adélie de Vitré''' gouf den 3. Abrëll 1998 gefuer a stoung um Kalenner vun der UCI an der Kategorie 1.4.
Et war déi véiert Kompetitioun vun der Coupe de France 1998.
Bill Haley
De Bill Haley (mam ganzen Numm William John Clifton Haley), gebuer de 6. Juli 1925 zu Highland Park (Michigan) a gestuerwen den 9. Februar 1981 zu Harlingen (Texas), war en US-amerikanesche Rock 'n' Roll-Sänger. Hien ass, zesumme mat senger Grupp Bill Haley & His Comets, virun allem bekannt fir säi Stéck Rock Around the Clock dat 1954 erauskoum an e Welthit gouf. D'Single dovun ass, nom Candle in the Wind vum Elton John a White Christmas vum Bing Crosby, mat eng vun den am meeschte verkaafte Placken op der Welt.
Den Haley, deem seng Eltere Museker waren, huet am Ufank Country (Hillbilly) gespillt, an ass souguer als Jodler opgetrueden, mä an den 1950er ëmmer méi Rhythm and Blues-Elementer a seng Musek afléisse gelooss, an dës bei engem wäisse Publikum bekannt gemaach. Hien ass mat sengerBand op New York geplënnert, wou en den 12. Abrëll 1954 Rock around the clock opgeholl. D'Lidd gouf en Nummer-Eent-Hit, an an de Filmer Blackboard Jungle (1955 vum Richard Brooks) a Rock Around the Clock an de Soundtrack iwwerholl, wat weiderhin zu sengem Succès bäigedroen huet.
1958 ass den Haley mat senger Band an Europa op Tournée gaangen, wat ëmmer nees zu Travolt an och alt emol zu zerstéierte Sallariichtunge gefouert huet, wat weiderhin zu sengem Succès bäigedroen huet. Mä bei senge Liveoptrëtter gouf et de Fans och kloer, datt e scho relativ al war (iwwer 30 Joer), schonn ugefaangen huet, eng Glatz ze kréien, an och mam Sex-appeal géint de jonken Elvis Presley, deen am Gaang war, och mat Rock-n-Roll d'Charts z'eruerweren, net konnt mathalen.
No Rock Around The Clock hat hien och Succès mat Dim, Dim the Lights, Happy Baby, Razzle Dazzle, The Saint's Rock 'n' Roll, Burn That Candle, R-O-C-K, Rip It Up, Mambo Rock a Rudy's Rock. 21 Lidder vun him koume bis an d'Top-40 an den USA.